21.11.2022 г.
BG
Официален вестник на Европейския съюз
C 441/9
Трето, Общият съд допуснал грешка при прилагане на правото и/или явна грешка в преценката, като заключил, че ако предоставят избирателно предимство (което не е така), освобождаванията не може да бъдат обосновани поради съображения за административна осъществимост.
Четвърто, Общият съд допуснал грешка при прилагане на правото, като не тълкувал и приложил правилно решение от 12 септември 2006 г., Cadbury Schweppes и Cadbury Schweppes Overseas, C-196/04, EU:C:2006:544, било при разглеждане на въпросите за референтната рамка и избирателното предимство, било при разглеждане на въпроса дали освобождаванията (или някои от тях) може да бъдат обосновани с оглед на защитата на свободата на установяване по член 49 ДФЕС.
Освен това или при условията на евентуалност, Общият съд не изложил пълни мотиви за изводите си по този въпрос.
(1)
ОВ L 216, 2019 г., стр. 1
Преюдициално запитване от Consiglio di Stato (Италия), постъпило на 19 август 2022 г. — Autorità di Regolazione per Energia Reti e Ambiente (ARERA)/Fallimento Esperia SpA, Gestore dei Servizi Energetici SpA — GSE (Дело C-558/22) (2022/C 441/13) Език на производството: италиански Запитваща юрисдикция Consiglio di Stato
Страни в главното производство Жалбоподател: Autorità di Regolazione per Energia Reti e Ambiente (ARERA) Ответници: Fallimento Esperia SpA, Gestore dei Servizi Energetici SpA — GSE
Преюдициални въпроси Допускат ли: — член 18 ДФЕС, доколкото забранява всякаква дискриминация на основание гражданство в обхвата на приложение на Договорите, — членове 28 ДФЕС и 30 ДФЕС, доколкото предвиждат премахване на вносните мита и мерките с равностоен ефект, — член 110 ДФЕС, доколкото забранява данъчно облагане на вноса, което надвишава прилаганото пряко или косвено върху подобните местни стоки, — член 34 ДФЕС, доколкото забранява приемането на мерки с ефект, равностоен на количествени ограничения върху вноса, — членове 107 ДФЕС и 108 ДФЕС, доколкото забраняват прилагането на мярка за държавна помощ, за която Комисията не е била уведомена и която е несъвместима с вътрешния пазар, — Директива 2009/28/ЕО (1), доколкото има за цел да насърчава търговията със зелена електроенергия в рамките на Общността, като насърчава и развитието на производствения капацитет на отделните държави членки,